**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 27.02.2018.**

**SKRAĆENI ZAPISNIK**

**SA 239. SJEDNICE UPRAVNOG VIJEĆA JU KAMENJAK**

Održane dana 27. veljače 2018. godine mailom.

Prisutni: Vlasta Iveša Mihovilović, Ivana Marić, Cinzia Zubin, Matija Medica, Ljubomir Mezulić

Odsutni:

Ostali: ravnateljica Maja Šarić, zapisničarka Greta Pavić, glavni čuvar prirode Aljoša Ukotić, stručna suradnica Nina Skoko

D N E V N I R E D

1. Zapisnik 238. sjednice UV
2. Usvajanje Izvješća o ostvarivanju Godišnjeg programa zaštite, održavanja, očuvanja, promicanja i korištenja zaštićenih područja u Općini Medulin za 2017. godinu
3. Elaborat Protection d.o.o.
4. Ponuda grede
5. Istarska Farma
6. Ponude za nabavku bio vrećica
7. Potvrda računa
8. Natječaji za zapošljavanje djelatnika - sezona 2018.
9. Razno

Predsjednik Upravnog vijeća JU Kamenjak otvara sjednicu i predlaže dnevni red.

Dnevni red se jednoglasno usvaja.

Za: 5 Protiv: 0

**AD.1. Usvajanje zapisnika 238. sjednice Upravnog vijeća**

Usvaja se zapisnik s 238. sjednice UV.

Za: 3 Protiv: 0 Suzdržan: 2

**AD.2. Usvajanje Izvješća o ostvarivanju Godišnjeg programa zaštite, održavanja, očuvanja, promicanja i korištenja zaštićenih područja u Općini Medulin za 2017. godinu**

Predsjednik UV daje riječ stručnoj suradnici Nina Skoko koja obrazlaže izvješće. Izvješće se već više godina piše u propisanoj formi u kojem se upisuje stavka po stavka iz Godišnjem programa te zabilježba da li je stavka odrađena. Isto tako se bilježe aktivnosti sa suradnicima da li su odrađene ili ne.

Nakon rasprave vijeće usvaja izvješće.

Za: 5 Protiv: 0

**AD.3. Elaborat Protection d.o.o.**

Nakon predstavljanja i rasprave Vijeće usvaja Plan zaštite od požara za 2018. godinu tvrtke Protection d.o.o.

Vijeće jednoglasno usvaja Plan zaštite od požara za 2018.godinu.

Za: 5 Protiv: 0

**AD.4. Ponuda grede**

Predsjednik UV otvara raspravu o ponudi za nabavu greda temeljem ponude Arheološkog muzeja Istre broj 16/2018 od 28.02.2018.g. u brutto iznosu od 37.500,00 kuna, za potrebe izrade stolova, klupa, nadstrešnica i ograđivanje parkinga, na području Doljnjeg Kamenjaka. Te predlaže nabavku istih.

Vijeće jednoglasno usvaja prijedlog.

Za: 5 Protiv: 0

**AD.5. Istarska farma**

Predsjednik UV daje riječ ravnateljici koja upoznaje vijeće sa prijedlogom da se na Monte Kopama organizira jedna mala edukativna Istarska farma na kojoj bi posjetitelji mogli vidjeti domaće istarske životinje u osobnom kontaktu sa životinjama uz pratnju farmera.

Na Monte Kopama već imamo koze, pse i mačku, zamisao je dovesti naša dva boškarina, kupiti kojeg tovarića, kokoš, patkicu, purana, kunića, ovčicu ( aplicirali smo, zajedno sa AZZRIem na fondove projekt „SUTRA“ i ako prođe dobit ćemo sredstva za kupnju životinja).

Za štalu bi iskoristili bi objekte u kojima se trenutno nalaze koze, reorganizirali bi prostor, i napravili bi nadstrešnicu, a prostor gdje bi se nalazila perad natkrili bi šatorom koji bi nam posudila zadruga „Dva roga“ i unutar šatora bi se postavili boxevi za perad i kuniće.

Životinje bi preko dana bile na slobodnoj ispaši, uz nadzor farmera čija bi zadaća bila briga o životinjama, čišćenje štale, održavanje farme i životinja.

Mi u svojim redovima imamo osobu koja ima iskustva sa radom na farmi jer je taj posao već radio, radi se o Feridu Dediću koji nam je preko ljeta radio kao čistač na Kamenjaku, a trenutno radi kao čuvar na Monte Kopama i već se volonterski brine o životinjama.

Od značajnijih financijskih izdataka bili bi plaća Farmera, sijeno za životinje, eventualni medikamenti i redovni pregledi životinja.

U razgovoru sa predstavnicima „Dva roga“ čije se koze trenutno nalaze na Monte Kopama došlo se do zaključka da bi ustanova trebala plaćati hranu za koze, njihovo savjetovanje i cijepljenje životinja.

Nakon rasprave vijeće je stajališta da se ne bi trebalo ići u taj projekt dok se uprava ne preseli na Monte Kope i ima sve pod nadzorom.

**AD.6. Ponude za nabavku bio vrećica**

Prikupljene su tri ponude za nabavu bio vrećica za smeće. Odabrana je najpovoljnija ponuda, ponuda tvrtke Aurea.

Za: 5 Protiv: 0

**AD.7. Potvrda računa**

Daje se suglasnost za plaćanje računa za nabavljenu robu i izvršene usluge, prema popisu:

|  |  |  |  |
| --- | --- | --- | --- |
| R.BR. | NAZIV DOBAVLJAČA | BR.RN. | NETO IZNOS |
| 1. | URBAN COOP | 180102-001 | 10.250,00 |
| 2. | OBRT DARKO | 3-P1/1 | 45.000,00 |
| 3. | OBRT DARKO | 1- P1/1 | 29.000,00 |
| 4. | OBRT MATHEUS | 1-1-1 | 14.200,00 |
| 5. | OBRT MATHEUS | 2-1-1 | 18.700,00 |
| 6. | KLEN D.O.O. | 2-1-1 | 10.968,75 |
| 7. | PULS EVENTS j.d.o.o. | 1.1.2001 | 30.000,00 |
| 8. | WBC D.O.O. | TR1-BL2-71 | 43.874,04 |
| 9. | URBAN COOP | 180205-005 | 10.250,00 |

Za: 5 Protiv: 0

**AD.8. Natječaji za zapošljavanje djelatnika - sezona 2018.**

Predsjednik Uv predlaže da se pristupi raspisivanju natječaja za popunjavanje radnih mjesta: djelatnik naplate na ulazno-izlaznim punktovima (14 izvršitelj/ica), djelatnik noćnog nadzora (2 izvršitelj/ica), djelatnik na poslovima čišćenja (2 izvršitelj/ica) i voditelja naplate na ulazno-izlaznim punktovima (1 izvršitelj/ica).

Vijeće jednoglasno prihvaća prijedlog.

Za: 5 Protiv: 0

**AD.9. Razno**

Ravnateljica upoznaje vijeće sa intervencijom policije, veterinarske službe, socijalne službe, hitne pomoći i čuvara prirode u Park šumi Soline. Intervencija se odnosila na slučaj djevojke koja živi sa psima u derutnoj kučici, a ima psihičkih problema. Akcijom svih navedenih službi djevojka je hospitalizirana, a psi su odvedeni u šinteraj.

Zapisničarka Predsjednik Upravnog

Greta Pavić vijeća JU Kamenjak

Matija Medica

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka o usvajanju Izvješća o ostvarivanju Godišnjeg programa zaštite, održavanja, očuvanja, promicanja i korištenja zaštićenih područja Općine Medulin za 2017. godinu - usvojeno
* Odluka kojom se donosi Plan zaštite od požara zaštićenih područja Općine Medulin kojim upravlja JU Kamenjak za 2018. godinu - usvojeno
* Donosi se odluka o nabavi greda temeljem ponude Arheološkog muzeja Istre broj 16/2018 od 28.02.2018.g. u brutto iznosu od 37.500,00 kuna, za potrebe izrade stolova, klupa, nadstrešnica i ograđivanje parkinga, na području Doljnjeg Kamenjaka - usvojeno
* Odluka o prihvaćanju ponude od 08.02.2018. tvrtke Aurea d.o.o., Pula, Dobrilina 7 , u ukupnom neto iznosu 40.500,00 kuna, za nabavu bio vreća za smeće - usvojeno
* Daje se suglasnost za plaćanje računa za nabavljenu robu i izvršene usluge - usvojeno
* Odluka o pristupanju raspisivanja natječaja za popunjavanje radnih mjesta: djelatnik naplate na ulazno-izlaznim punktovima (14 izvršitelj/ica), djelatnik noćnog nadzora (2 izvršitelj/ica), djelatnik na poslovima čišćenja (2 izvršitelj/ica) i voditelja naplate na ulazno-izlaznim punktovima (1 izvršitelj/ica) - usvojeno